Bruno Gómez: en cada foru , en cada alderique, en cada procesu ondel futuru del nuesu país tea en xuegu, la izquierda nacionaliega tien de tar presente apurriendol so discursu firme y coherente na defensa de los nuesos intereses y drechos comu presones y comu pueblu. Cada asturiana y asturianu que creya nuna Asturies estremada, con capacidá descoyer llibremente el so futuru, onde se sofite y safale la llingua y cultura propies, onde se puea vivir y trabayar dignamente, una Asturies onde los intereses económicos nun desanicien el padrimoniu natural y cultural, un país de ciudadanos y ciudadanes llibres, esos asturianos y asturianes tienen el drechu a tener un opción política que los represente y seya vocera del so naguar. Esa organización política ye Andecha Astur.